གློ་རྡེག་ཏུ།ཁོ་ཧ་ལས་པའི་ངང་ལ་མིག་ཟུང་ཕུར་ཕུར་འགའ་བྱས་ནས་གཡོ་མེད་ཅེ་རེ་བལྟས།དེ་ཡང་ངོ་མཚར་ཡིད་དུ་འོངས་པའི་མཐོང་སྣང་ཞིག་ཡིན་པ་བསྙོན་དུ་ཅི།སྐྱེད་ཚལ་གྱི་ཁད་ཅུང་རིང་བའི་གཞོགས་ཤིག་ཏུ།ཤིང་སྡོང་ཞིག་སྙིང་ལ་སྡུག་པའི་མེ་ཏོག་དཀར་པོས་ཡོངས་སུ་གཡོགས་ཤིང་།གསེར་མདོག་གི་ཡལ་གའི་སྟེང་དུ་དངུལ་མདོག་གི་ཤིང་འབྲས་དཔྱངས་ལ།དེའི་འོག་ཏུ་ཁོ་རང་ཆེས་དུངས་པའི་བྱིས་པ་ཆུང་ཆུང་དེ་ལངས་ནས་བསྡད་ཡོད།མི་བོ་ཆེ་དགའ་བ་འབུམ་གྱིས་མྱོས་ཏེ།ཁོ་ཐེམ་སྐས་ལས་མར་བབས་ནས་སྐྱེད་ཚལ་དུ་རྒྱུགས་ཤིང་།བྲེལ་བྲེལ་འཚབ་འཚབ་ཁོས་ནེའུ་གསིང་བགྲོད་ནས་བྱིས་པའི་གམ་དུ་བཅར།ཁོ་ཚུར་ཐག་ཉེར་ཐོན་པ་དང་།ཁྲོས་པའི་ངོ་མདངས་དམར་པོར་གྱུར་བྱུང་།རྒྱུ་མཚན།བྱིས་པའི་རྐང་བ་དང་ལག་མཐིལ་ཟུང་དུ་སྡེར་མོ་གསུམ་ལྡན་གྱིས་བྲབས་པའི་རྨ་ཁ་བཟོས་ཤིང་འདུག་པས།ཁོསསུ་ཞིག་གིས་ཁྱེད་ལ་རྨས་སྐྱོན་འདི་འདྲ་བཟོས་པ་ཡིན་ནམཞེས་དེ་སྐད་དྲིས།